თბილისასწვერი
თბილისასწვერი — მთა საქართველოსა და რუსეთის (ჩრდილოეთი ოსეთი) საზღვარზე, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში. მდებარეობს რაჭა-ლეჩხუმის კავკასიონის მთავარ წყალგამყოფ ქედზე, მდინარე ჭანჭახის მარჯვენა შენაკადის — ბუბისწყლის სათავეებში, სიმაღლე ზღვის დონიდან 4429 მ. თბილისასწვერი აგებულია პალეოზოური გრანიტოიდებით. რელიეფი მკვეთრად დანაწევრებულია, ახასიათებს თანამედროვე გამყინვარება. მათზე თითქმის არ არის მცენარეული საფარი.